**VÝZVA č. 15/2024**

**k predkladaniu žiadostí o udelenie značky**

**„Regionálny produkt HONT“**



**Občianske združenie Zlatá cesta vyhlasuje**

**Výzvu č. 15/2024 k predkladaniu žiadostí o udelenie značky**

**„Regionálny produkt HONT“**

**Výzva č. 15/2024 je vyhlásená pre výrobky**

**Váš výrobok je hoden toho, aby bol nositeľom „regionálneho produktu HONT“!**

Regionálna značka sa udeľuje pre fyzické a právnické osoby, ktoré vyrábajú výrobky a spĺňajú kritériá pre udeľovanie a užívanie značky. Jej zmyslom a cieľom je podporiť rozvoj územia HONT, s ohľadom na šetrné využívanie prírodného a kultúrneho dedičstva regiónu. Značka má podporiť miestnych producentov (poľnohospodárov, živnostníkov, malé a stredné firmy), ktorí v tomto prírodne hodnotnom, zdravom území hospodária tradične a v súlade so záujmami ochrany prírody.

Značka garantuje pôvod označeného výrobku v regióne, šetrnosť výrobcu i výrobku k životnému prostrediu, kvalitu a priamu nadväznosť činnosti v danom území.

**Čo Vám značka prinesie?**

Propagáciu doma i mimo hraníc Hontu, spoluprácu s inými regiónmi v rámci Slovenska, účasť na významných akciách v kraji a v rámci celej SR.

HONT má svoj vlastný neopakovateľný charakter daný prírodným bohatstvom, kultúrou a storočnými tradíciami jej obyvateľov. Tiež výrobky a produkty pochádzajúce z Hontu majú v sebe časť tohto charakteru, je do nich vložená práca tunajších ľudí i časť ich duše. Zavedenie značky pre výrobky, ktoré garantujú ich pôvod v Honte je jednou z ciest, ako zviditeľniť produkciu miestnych výrobcov. A to ako voči turistom a návštevníkom, tak aj voči jeho obyvateľom.

**Typ výrobku alebo jednotne definovanej skupiny výrobkov, kde všetky výrobky zhodne plnia kritériá uvedené v žiadosti:**

* remeselné (drevo a kameň, keramika, sklo, kov, drevo, slama, textil, vlna, čipka, koža, iné....)
* potraviny a poľnohospodárske produkty (pekárenské, cukrárenské, mliekarenské, mäsové, víno, liehoviny a nápoje, zo záhrady, z farmy, iné,...)
* prírodné produkty (kvetiny, bylinky, huby, lesné ovocie, med, čaje, iné, ...)

Pozn.: Vyššie uvedený zoznam je len informatívny. Vhodnosť výrobku pre získanie značky „regionálny produkt HONT“ bude posudzované komisiou pre udelenie značky individuálne.

**Vhodní žiadatelia:**

Remeselník, ľudový umelec, SHR, živnostník, ľudový výrobca, firma, organizácia so sídlom alebo s prevádzkou v regióne HONT.

**Miesto a spôsob podania žiadosti o pridelenie značky:**

Podpísané žiadosti o pridelenie značky vrátane všetkých relevantných príloh sa predkladajú v kancelárii MAS Zlatá cesta na adrese 969 73 Prenčov 300. Žiadosti sú prijímané v tlačenej forme v 1 vyhotovení.

Formulár žiadosti o pridelenie značky „Regionálny produkt HONT“ je k dispozícii na stránke:

[www.zlatacesta.sk](http://www.zlatacesta.sk), www.produkthont.sk alebo priamo v kancelárii MAS Zlatá cesta.

**Termín prijímania žiadostí o udelenie značky:**

Žiadosti budú prijímané počas pracovných dní v termíne **od 21.3. 2024 do 27.3. 2024** od 9:00 do 13:00 hodiny. Výberová komisia bude zasadať v týždni od 8.4. 2024 do 12.4. 2024. Do 10 dní od zasadnutia komisie bude žiadateľovi oznámený výsledok.

**Výberové (povinné) kritériá pre udelenie značky „regionálny produkt HONT“:**

* Miestny subjekt (viď. žiadosť o udelenie značky)
* Kvalifikácia pre príslušnú výrobu (viď. žiadosť o udelenie značky)
* Zaručenie štandardnej kvality výroby (viď. žiadosť o udelenie značky)
* Proces výroby nepoškodzuje prírodu (viď. žiadosť o udelenie značky)

**Registračný poplatok za udelenie značky „regionálny produkt HONT“:**

* výrobca - podnikateľ zaplatí registračný poplatok vo výške 50 eur
* fyzická osoba - neživnostník zaplatí registračný poplatok vo výške 20 eur

**Povinnosti výrobcov po udelení značky:**

* začleniť značku (logo) do etikety alebo na obal výrobku na základe grafického manuálu
* označiť produkt (alebo jeho obal) samolepkou alebo visačkou so značkou
* v prípade výrobkov, ktoré sa nedajú jednotlivo značiť (napr. pečivo), budú spôsob a podmienky značenia ustanovené individuálne po dohode združenia s výrobcom, napr. označením predajného pultu či regálu a podobne

**Kontakty pre ďalšie informácie a bezplatné konzultácie:**

Podmienky pre certifikáciu služieb je možné konzultovať telefonicky a osobne s pracovníčkami MAS Zlatá cesta.

**MAS Zlatá cesta**, 969 73 Prenčov 300

Janka Bačíková

tel: 0903 654 492

e-mail: bacikova@zlatacesta.sk

*Dňa 5.2. 2024*

*Občianske združenie Zlatá cesta, predsedníčka Mgr. Alena Ciglanová .....................*